### PD K A M E N J A K

### Korzo 40/I - RIJEKA

### tel: 051/331-212

|  |  |
| --- | --- |
| **Zora na Učki 2019. - noćni uspon -** | |
| nedjelja, 07.07.2019. | |
| **Polazak:** Poklon (parking) u 2 sati | **Povratak:** u nedjelju ujutro oko 8 sati |
| **Prijevoz:** osobna vozila | **Cijena:** po osobnom dogovoru u automobilima |
| Opis:    Okupljanje planinara je na Poklonu u noći sa subote na nedjelju. Start je predviđen u 2 h. Laganim tempom se uspinjemo na vrh Vojak (KT HPO 10.6., 1396 m) gdje čekamo izlazak Sunca. Nakon fotografiranja i upijanja prvih sunčevih zraka spuštamo se drugim putem nazad na Poklon.  Pohod se organizira u znak sjećanja na Avelina Ćepulića koji je s prijateljima izveo prvi noćni uspon na Učku 4.7.1852. godine, te isti opisao u časopisu "Neven" 13.7.1852. godine. Ovo je ujedno i prvi planinarski putopis u hrvatskoj književnosti.       Napomena: Pripremite se na niske noćne temperature. Uplate vozačima u autu. Okupljanje je prvo za one kojima to odgovara u Rijeci na Delti u 01.20 sati u noći sa subote na nedjelju, a kome ne odgovara može doći direktno na Poklon. | |
| **Težina staze:** lagana staza (4 sata hoda) | |
| **Oprema:** Vjetrovka, kapa i rukavice, topla odjeća, kabanica u slučaju kiše, baterijska svjetiljka s rezervnim baterijama, jelo i piće iz ruksaka. | |
| **Vodič(i):** Mario Glavaz (+385 95 797 53 53) | |
| **Prijave i informacije:** u tajništvu Društva do05.07.2019. | |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.